Volgehoue druk gee PUK, vir nou, blaaskans - Solidariteit Boufonds
Tuis › Artikels › Volgehoue druk gee PUK, vir nou, blaaskans
Volgehoue druk gee PUK, vir nou, blaaskans
Om te bou beteken nie altyd dat 'n mens van voor af begin nie. Dit is ook om dit wat goed is te behou en daarop voort te bou. En presies dít is die doel van Solidariteit se steun aan die #ProPuk-veldtog.
Met die Potchefstroom kampus van die Noordwes-Universiteit tans onder geweldige druk as gevolg van 'n beplande strategie-verandering, het die volgehoue druk van meer as 33 000 #ProPUK ondersteuners daarin geslaag om dié plan, vir eers, terug te stuur na die tekenbord toe.
Die #ProPUK veldtog was 'n ongelooflike sukses, en elke stem wat 'Ja' gestem het op die behoud van 'n Afrikaanse kampus met sy eie leierstrukture is deur die raad gehoor. Prof Dan Kgwadi, vise-kanselier van die NWU, is vir tyd en wyl terug gestuur om weer te besin oor die voorgenome plan.
Die veldtog is egter nie verby nie, en alhoewel Kgwadi die wind van voor gekry het op die onlangse raadvergadering, moet ons steeds bly druk toepas om dit waarin ons glo te help bewaar. Daar is egter 'n groot dank verskuldig aan elkeen wat sy steun gewys het deur 'Ja' te stem.